text: Give-pensionister tilbage på Mandø
  27 juni 2010 kl. 07.15
  Flere passagerer, som var med i traktorbusulykken på Mandø i fredag den 18. juni, hvor tre kvinder omkom, skal tilbage til Mandø.
  Muligheden bød sig, da deltagere og pårørende tirsdag var samlet til et krisemøde.
  Det er busselskabet, som i på ulykkesdagen kørte pensionisterne fra Give til Mandø, der nu tilbyder at give en ny tur - og det er allerede på mandag den 28. juni.
  På øen skal de mindes ofrene for ulykken, fortæller formand for Ældre Sagen i Give, Karl Henry Nielsen.
  - Der vil blive holdt et mindesamvær ude på diget, cirka 300 meter fra hvor ulykken skete. Det synes jeg er fantastisk godt, for vi skal have sat et punktum og tage afsked.
  Omkring 30 pensionister har allerede sagt ja til at tage turen tilbage til øen.
  